නෙදර්ලන්තයේදී අත්අඩංගුවට ගත් එල්. ටී. ටී. ඊ. සැකකරුවන් අතර කොටි සංවිධානයේ ප්‍රබලම සාමාජිකයෙකු සිටින බවට වාර්තා වෙයි.නෙදර්ලන්තයේදී කොටින්ට මුදල් එකතු කළ දමිළ ජාතිකයින් 7 දෙනෙකු පසුගිය (26) දා එරට පොලිසිය මගින් අත්අඩංගුවට ගෙන ඇත.මේ පිරිස නෙදර්ලන්තයේ ක්‍රියාත්මක විවිධ දෙමළ සංවිධානවල ක්‍රියාකාරීන් බව ද, දෙමළ පුනරුත්ථාපන සංවිධානය, දෙමළ සම්බන්ධීකරණ කමිටුව, දෙමළ තරුණ සංවිධානය, දෙමළ කාන්තා සංවිධානය, නෙදර්ලන්තයේ දෙමළ කලා හා සංස්කෘතික සංසදය ආදිය ඒ අතර වන බව ද තානාපති ආරංචි මාර්ග සඳහන් කරයි.මෙම ප්‍රබල සාමාජිකයා අත්අඩංගුවට ගන්නා අවස්ථාවේදී ප්‍රංශ ගමන් බලපත්‍රයකින් පෙනී සිට ඇතැයි ද සඳහන් වේ.මෙම සැකකරුවන්ගේ නිවාස හා ව්‍යාපාර පරීක්‍ෂා කිරීමේදී යූරෝ 40000 ක මුදලක් පොලිසිය මගින් සොයාගෙන ඇති අතර පරිගණක, ලිපි ද්‍රව්‍ය, ජංගම දුරකථන, ඩී. වී. ඩී. තැටි ආදී උපකරණ කීපයක් ද සොයාගෙන ඇත.